### Beslutningstema

I denne sag skal der udpeges et nyt medlem til bestyrelsen for 4. maj Kollegiet

### Historik

I forbindelse med Kommunalbestyrelsens konstituering blev Robin Bruun (T) udpeget som et af de to medlemmer af 4. maj Kollegiets bestyrelse, som Kommunalbestyrelsen skal udpege.

### Sagsfremstilling

Da Robin Bruun tiltræder en stilling som efor på 4. maj Kollegiet pr. 1. marts 2025, indstiller Tønder Listen, at denne udtræder af bestyrelsen, og at Rasmus Nielsen udpeges i stedet.

Udpegningen gælder indtil udløb af den nuværende kommunalbestyrelsesperiode.

Medlemmet kan vælges udenfor kredsen af Kommunalbestyrelsens medlemmer.

### Lovgrundlag

Bekendtgørelse om organisation af ungdomsboliger med offentlig støtte.

Vedtægter for den selvejende institution 4. maj Kollegiet.

### Indstilling Borgmesteren indstiller,

at Robin Bruun udtræder af bestyrelsen for 4. maj Kollegiet og, at Rasmus Nielsen udpeges i stedet med virkning fra 1. marts 2025.

### Beslutning

Indstillingen godkendt.